Vi var 6 venninner med 3 små babyer som hadde en reunionhelg i Oslo og som gjerne ville bo under samme tak. Grethe-Lills leilighet var perfekt for dette. Leiligheten holdt god standard og var velutrustet med alt man måtte trenge. Den var veldig bra plassert, det var lett å ta seg inn til byen med kort vei til både buss og T-bane. Det var god plass i leiligheten der alt var tilrettelagt for en fantastisk helg. Sengene var reid opp, det var gjort plass på kjøkken og bad til våre ting og til og med boden ble ryddet for vognplass. Grethe-Lill svarte raskt på spørsmål og var virkelig hjelpsom under hele oppholdet. Jeg vil absolutt anbefale andre å bo der.